સામગ્રી: બાણેજધામમાં રહેતા એકમાત્ર મતદાર ભરતદાસ બાપુ મતદાન કરે છે અને ત્યાં સો ટકા મતદાન નોંધાય છે. 

ધારાસભા તેમજ લોકસભાની ચૂંટણી વખતે ચર્ચામાં રહેતા બાણેજના એકમાત્ર મતદાર ભરતદાસ બાપુ દિવસ દરમિયાન શું કરે છે? જંગલમાં સાવજ-દીપડા વચ્ચે એકલા રહેતા તેમને ક્યારેય કોઈ તકલીફનો સામનો કરવો પડ્યો છે કે કેમ? 

તેમની તબિયત બગડે તો અફાટ જંગલમાં તેઓ શું કરે છે? વગેરે સવાલો લઈને બીબીસીની ટીમ તેમને મળવા પહોંચી.

ગીરસોમનાથ જિલ્લાના ઊના તાલુકાના ગીરના જંગલમાં બાબરિયા રેન્જમાં બાણેજધામ આવેલું છે. જ્યાં મંદિરમાં ભરતદાસ બાપુ રહે છે.

બાણેજ મંદિર પહોંચવા માટે જંગલખાતાની ચેકપોસ્ટ પરથી પરવાનો મળ્યા બાદ ત્યાં જઈ શકાય છે. 

વનવિભાગનો વિસ્તાર હોવાથી સાંજે સાડા પાંચ પહેલાં વિસ્તાર છોડી દેવો પડે છે. માત્ર ભરતદાસ બાપુ બાણેજ મંદિરમાં સાંજ પછી રહે છે.

તમે ક્યારે અહીં રહેવા આવ્યા અને તમારી દિનચર્યા શું છે? આ સવાલનો જવાબ આપતાં ભરતદાસ બાપુએ કહ્યું, "2001-02માં હું અહીં બાણેજધામમાં રહેવા આવ્યો હતો. રોજ સવારે છ વાગ્યે હું ઊઠું છું. ત્યારબાદ નાહીધોઈને સવારે આઠ-સાડા આઠે પૂજાપાઠ શરૂ થાય છે, જે સવારે દસ-સાડા દસ સુધી ચાલે છે."

"ત્યારબાદ આંગણામાં પંખીને દાણા નાખું છું. મોર, ઢેલ વગેરે પંખી આવે છે. પંખીને ચણ નાખ્યા બાદ મારી એક બેઠક છે ત્યાં હું બેસી જાઉં છું. સાંજના પાંચ વાગ્યા સુધી હું ત્યાં જ બેસું છું."

"દિવસ દરમિયાન શ્રદ્ધાળુઓ આવે છે તેમની સાથે વાતચીત થાય છે. સૂરજ આથમે એટલે ભોજન વગેરે પતાવીને સૂવાની તૈયારી કરું છું. બાણેજધામમાં રોજના સરેરાશ સોએક લોકો અહીં આવે છે."

"વૅકેશનમાં વધુ લોકો આવે છે. શિવરાત્રી તેમજ હોળી જેવા તહેવારોમાં પણ લોકોની સંખ્યા અહીં વધારે હોય છે. જે દર્શનાર્થીઓ આવે તેમને ચા-પાણી, ભોજન વગેરે આપવામાં આવે છે."

તમે આ વાંચ્યું કે નહીં?

સોએક લોકોની રસોઈ

અહીં રોજના સોએક લોકો આવતા હોય તો એમના ભોજન માટે અનાજ વગેરેની વ્યવસ્થા કઈ રીતે કરો છો?

એવા સવાલના જવાબમાં ભરતદાસ બાપુ કહે છે, "અહીં બે સેવક છે જે ભોજન વગેરે બનાવે છે. માણસો વધુ હોય તો હું પણ ભોજનની વ્યવસ્થામાં જોડાઈ જાઉં છું. અનાજ વગેરેની વ્યવસ્થાની વાત કરીએ તો શ્રદ્ધાળુઓ અનાજ વગેરે આપી જાય છે."

"જો વધારે અનાજની જરૂર પડે તો 30 કિલોમિટર દૂર ગીરગઢડા જઈને હું લઈ આવું છું." 

"અહીં દૂધની સગવડ નથી થઈ શકતી એટલે દૂધને બદલે પાઉડર વાપરીએ છીએ. ક્યારેક કોઈ શ્રદ્ધાળુ સાથે દૂધ પણ લઈને આવે છે. અભયારણ્ય...\nઅગાઉની સામગ્રીનો સારાંશ નીચે મુજબ કરી શકાય છે:
દેશમાં સાતમા અને અંતિમ તબક્કાની ચૂંટણીનું મતદાન થઈ રહ્યું છે, ત્યારે ગીરનું બાણેજ એક એવું સ્થળ છે જ્યાં એકમાત્ર મતદાર માટે મતદાનમથક ઊભું કરવામાં આવે છે.